section_heading: NBA karijera
paragraph_text: Memphis Grizzlies izabrao ga je u 1. krugu (4. ukupno) NBA drafta 1997. godine. Tijekom dosadašnje karijere, Daniels je igrao za mnogobrojne klubove poput Vancouver Grizzliesa, San Antonio Spursa, Washington Wizardsa, Portland Trail Blazersa, Seattle SuperSonicsa i New Orleans Hornetsa. Dne 10. prosinca 2008., u zamjeni triju momčadi, Daniels je završio u redovima New Orleans Hornetsa te se tamo zadržao do kraja sezone. Dne 9. rujna 2009. mijenjan je u Minnesota Timberwolvese zajedno s izborom drugog kruga na NBA draftu 2014. u zamjenu za Bobbya Browna i Dariusa Songailu. Dne 24. rujna 2009. Daniels se dogovorio s upravom kluba oko otkupa ugovora kojim je Daniels postao slobodan igrač.